  Туспуктэм: vk.com (Зоопарк Удмуртии) Анжелика Тихонова корреспондент Удмуртиысь зоопаркын тӧдьы (полярной) кучыранъёслэн ньыль пиоссы потӥзы. Со сярысь ужъюртлэн пресс-службаез ивортӥз. « Тулыспалэ кучыранъёсмы гожеръяны кутскизы: айы кучыран эшсэ ческыт сиёнэн утялтӥз, котыртӥз бурдъёсыныз кокаса лобаз, пештырскыса ветлӥз. Тулыс, лымы бырем бере, кучыранъёс карлы гоп гудӥзы. Мумы кучыран пузъёсыз вылын пукытозь, айы кучыран солы сиён нуллӥз, кышкытлыкез шӧдыкуз, сак чакласа возиз » Удмуртиысь зоопарклэн пресс-службаез Зоопаркын ужасьёслэн верамзыя, ньылез ик кучыранпиос тазаесь. Али соос анай-атайзылы уг на кельшо, мамык гонэн шобырскемын. Матысь дыре гонзы усьыны кутскоз, нош толлы пеймыт виштыосын тӧдьы тылыоссы кылдозы. Ватсалом, та полярной кучыранъёс кыкетӥ ползэ пи поттӥзы ини. 2021-тӥ арын соослэн вить тютюоссы вордскизы вал. Тодэ вайытом, кемалась ик ӧвӧл, зоопаркын виштыё пужейлэн но ягуаръёслэн пиоссы вордӥськизы.  Тегъёс: Удмуртия Ижкар Зоопарк Мерлык  